આખી ઘટના કેવી રીતે બની એ વિશેની માહિતી આપતાં વસુમતીબહેનના મોટા પુત્ર ભાવિન શાહે ‘મિડ-ડે’ને કહ્યું હતું કે ‘મંગળવારે સવારે ૧૧.૩૦ વાગ્યે મારા ઘરે રાજેશ કેબલમાંથી આવું છું એમ કહીને ૪૦થી ૪૨ વર્ષનો, છ ફુટ લાંબો, લાંબા વાળવાળો, હિન્દી ભાષા બોલતો, લાલ રંગનું શર્ટ અને કાળું પૅન્ટ પહેરેલો એક યુવાન આવ્યો હતો. એ સમયે મારાં મમ્મી-પપ્પા એકલાં જ ઘરમાં હતા. તેણે કેબલની લાઇન ચેક કરવા આવ્યો છું એમ મારા ૭૦ વર્ષના નિવૃત્ત પપ્પા વિનોદ શાહ અને ૬૮ વર્ષનાં મમ્મી વસુમતી શાહને કહ્યું હતું. મારાં મમ્મી-પપ્પાએ વિશ્વાસ રાખીને તે યુવાનને ઘરમાં આવવા દીધો હતો. પહેલાં તેણે ટીવી ચેક કર્યું હતું. ત્યાર પછી સેટ ટૉપ બૉક્સ ચેક કરવા લીધું હતું.’